บอย ถกลเกียรติ ปิดสตูดิโอ จัดทำ กล่องครอบผู้ป่วย
หลังจากภาครัฐมีนโยบายให้ประชาชน อยู่บ้าน หยุดเชื้อ เพื่อชาติ เพื่อป้องกันการแพร่กระจายของเชื้อไวรัสโควิด-19 ในขณะเดียวกัน ก็เกิดภาวะการขาดแคลนอุปกรณ์ทางการแพทย์จำนวนมาก ทำให้ บริษัทแอ็กซ์ สตูดิโอ จำกัด ต้องปิดสตูดิโอเพื่องดรับการถ่ายทำละครและรายการต่างๆล่าสุด บอย–ถกลเกียรติ วีรวรรณ และ ศศวัต บุษยพันธ์ กรรมการผู้จัดการ แอ็กซ์ สตูดิโอ เกิดไอเดียให้พนักงานใช้เวลาว่างให้เกิดประโยชน์ ด้วยการทำ กล่องครอบผู้ป่วยช่วยขนย้ายในรถพยาบาล จำนวน 30 ชุด เพื่อนำไปร่วมสมทบกับกลุ่ม อาสาทำให้ สู้ภัยโควิด เพื่อเป็นสื่อกลางในการประสานระหว่างโรงพยาบาลและอาสาสมัครงานนี้ทาง บอย ถกลเกียรติ เผยว่า การทำกล่องครอบผู้ป่วยช่วยขนย้าย เกิดขึ้นจากการที่เราคิดว่า ในช่วงเวลาที่พนักงานต้องหยุดงานอยู่บ้าน เราสามารถทำอะไรได้บ้าง ให้เกิดประโยชน์กับสังคม พนักงานบางคนก็มีบ้านอยู่ใกล้ๆกับสตูดิโออยู่แล้ว จึงคิดว่างั้นเรามาช่วยกันทำกล่องครอบผู้ป่วยกันดีมั้ย เท่าที่ทราบยังขาดแคลนเยอะ อุปกรณ์นี้ทำยากกว่าเฟซชิลด์ ต้นทุนก็สูงกว่า ที่สำคัญต้องมีทักษะทางช่างรวมอยู่ด้วย ก็รู้สึกดีใจครับที่พวกเราได้ร่วมเป็นส่วนหนึ่งของสังคม ในเวลาที่ประเทศชาติต้องการกำลังใจและความช่วยเหลือ ในฐานะคนไทย หากเราทำอะไรได้ก็ควรช่วยกัน ให้ความร่วมมือ เพื่อให้เราทุกคนผ่านพ้นวิกฤติครั้งนี้ไปด้วยกันครับ.
หลังจากภาครัฐมีนโยบายให้ประชาชน อยู่บ้าน หยุดเชื้อ เพื่อชาติ เพื่อป้องกันการแพร่กระจายของเชื้อไวรัสโควิด-19 ในขณะเดียวกัน ก็เกิดภาวะการขาดแคลนอุปกรณ์
บอย ถกลเกียรติ,อยู่บ้าน หยุดเชื้อ เพื่อชาติ,โรงพยาบาล,กล่องครอบผู้ป่วย,ขนย้ายผู้ป่วย,แอ็กซ์ สตูดิโอ,ข่าววันนี้,ดารา